b'\n_START_ARTICLE_\nChristian Ludvig 2. af Mecklenburg-Schwerin\n_START_SECTION_\nBiografi\n_START_PARAGRAPH_\nChristian Ludvig blev f\xc3\xb8dt den 15. maj 1683 i Grabow som tredje s\xc3\xb8n af Hertug Frederik af Mecklenburg-Grabow og Christine Vilhelmine af Hessen-Homburg, datter af Landgreve Vilhelm Christopher af Hessen-Homburg._NEWLINE_Han var nev\xc3\xb8 til den barnl\xc3\xb8se Hertug Christian Ludvig 1. af Mecklenburg-Schwerin. Christian Ludvigs \xc3\xa6ldre bror Frederik Vilhelm efterfulgte deres onkel som hertug i 1692. Han d\xc3\xb8de i 1713, hvorefter Christian Ludvigs anden bror Karl Leopold blev hertug. Christian Ludvig blev hertug, da Karl Leopold d\xc3\xb8de den 28. november 1747._NEWLINE_Den 30. april 1737 modtog Christian Ludvig p\xc3\xa5 Frederiksborg Slot Elefantordenen af Kong Christian 6. af Danmark._NEWLINE_Hertug Christian Ludvig d\xc3\xb8de den 30. maj 1756 i Schwerin. Han blev efterfulgt som hertug af sin \xc3\xa6ldste s\xc3\xb8n Frederik._NEWLINE_Han er begravet i Schelfkirken i Schwerin.'